**Ministru kabineta rīkojuma projekta „****Par Ministru kabineta 2010.gada 30.decembra rīkojuma Nr.790 „Par nacionālās sporta bāzes statusa piešķiršanu Biķernieku kompleksajai sporta bāzei” atcelšanu daļā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par Ministru kabineta 2010.gada 30.decembra rīkojuma Nr. 790 „Par nacionālās sporta bāzes statusa piešķiršanu Biķernieku kompleksajai sporta bāzei ” atcelšanu daļā” (turpmāk – rīkojuma projekts) izstrādāts, ievērojot likuma „Par nacionālās sporta bāzes statusu” (turpmāk – Likums) 6.panta ceturtajā daļā Ministru kabinetam noteikto kompetenci un Administratīvā procesa likuma 85.panta otrās daļas 3.punktu. |
| 2. | Pašreizējā situācija un problēmas | Valsts akciju sabiedrības „Ceļu satiksmes drošības direkcija” kā valsts akciju sabiedrības „Biķernieku kompleksā sporta bāze” tiesību un saistību pārņēmēja 2011.gada 15.jūlija Izglītības un zinātnes ministrijā ir iesniegusi iesniegumu par nacionālās sporta bāzes statusa piešķiršanu (pagarināšanu) Biķernieku kompleksajai sporta bāzei. Biedrība „Latvijas automobiļu federācija” 2011.gada 11.jūlija vēstulē Nr. 151/11 apliecina Biķernieku kompleksās sporta bāzes piemērotību Eiropas čempionātu, to posmu, kausu izcīņu un kvalifikācijas sacensību rīkošanai. 2011.gada 6.jūlijā Uzņēmumu reģistrs ir izdarījis atzīmi Komercreģistrā par reorganizācijas – valsts akciju sabiedrības „Biķernieku kompleksā sporta bāze” pievienošanu valsts akciju sabiedrībai „Ceļu satiksmes drošības direkcija”. Komerclikuma 335.panta ceturtā daļa nosaka, ka apvienošanas gadījumā pievienojamā sabiedrība beidz pastāvēt bez likvidācijas procesa un Komerclikuma 335.panta piektā daļa nosaka, ka apvienošanas gadījumā pievienojamās sabiedrības (valsts akciju sabiedrības „Biķernieku kompleksā sporta bāze”) tiesības un saistības pāriet iegūstošajai sabiedrībai (valsts akciju sabiedrībai „Ceļu satiksmes drošības direkcija”), kura saskaņā ar valsts akciju sabiedrības „Ceļu satiksmes drošības direkcija” statūtiem (apstiprināti 2011.gada 17.maija valsts akciju sabiedrības „Ceļu satiksmes drošības direkcija” akcionāru sapulcē) nodrošina Biķernieku kompleksās sporta bāzes darbību.Valsts akciju sabiedrība „Biķernieku kompleksā sporta bāze” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 25.maijā iesniedza Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Biķernieku kompleksās sporta bāzes atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem, kurš izskatīts 2010.gada 28.decembra Ministru kabineta sēdē.Saskaņā ar Likuma 5.panta pirmās daļas 5.punktu (2009.gada 19.marta likuma „Par nacionālās sporta bāzes statusu” redakcijā) viens no nosacījumiem, lai sporta bāzei varētu piešķirt nacionālās sporta bāzes statusu, ir sporta bāzes piemērotība pasaules un Eiropas čempionātu, to posmu, kausu izcīņas un kvalifikācijas sacensību rīkošanai, par ko saņemti arī attiecīgo starptautisko sporta federāciju apliecinājumi. Rīkojuma 2010.gada 30.decembra rīkojuma Nr. 790 „Par nacionālās sporta bāzes statusa piešķiršanu Biķernieku kompleksajai sporta bāzei” sagatavošanas un izskatīšanas periodā Likuma 5.panta pirmās daļas 5.punkta spēkā esošā redakcija paredzēja tikai attiecīgo starptautisko sporta federāciju apliecinājumus. Valsts akciju sabiedrības „Biķernieku kompleksā sporta bāze” 2010.gada 25.maija iesniegumam pievienotie apliecinājumi nebija atzīstami par attiecīgo starptautisko sporta federāciju apliecinājumiem. Ar 2011.gada 9.jūnija likumu „Grozījumi likumā „Par nacionālās sporta bāzes statusu””, Likuma 5.pants papildināts ar trešo daļu, kas nosaka, ka sporta bāzes atbilstību Likuma 5.panta panta pirmās daļas 5.punktā minētajam nosacījumam apliecina vismaz viena attiecīgā starptautiskā sporta federācija vai šīs federācijas vārdā tam pilnvarota Sporta likumā noteiktajā kārtībā atzīta attiecīgā sporta federācija. Bez tam, ja iepriekš Likuma 5.panta pirmās daļas 5.punkts (2009.gada 19.marta likuma „Par nacionālās sporta bāzes statusu” redakcijā) kā vienu no nosacījumiem, lai sporta bāzei varētu piešķirt nacionālās sporta bāzes statusu, paredzēja sporta bāzes piemērotība pasaules un Eiropas čempionātu, to posmu, kausu izcīņas un kvalifikācijas sacensību rīkošanai, tad ar 2011.gada 9.jūnija likuma „Grozījumi likumā „Par nacionālās sporta bāzes statusu”” spēkā stāšanos (ar 2011.gada 30.jūniju) minētais nosacījums ir precizēts un šobrīd tas ir šāds – sporta bāzes piemērotība pasaules vai Eiropas čempionātu, to posmu, kausu izcīņas un kvalifikācijas sacensību rīkošanai.  Ministru kabineta 2010.gada 30.decembrī izdotajā rīkojumā Nr. 790 „Par nacionālās sporta bāzes statusa piešķiršanu Biķernieku kompleksajai sporta bāzei ” 3.punktā, pamatojoties uz Administratīvā procesa likuma 68.panta otrās daļas 1.punktu, kas paredz iestādei tiesības administratīvajā aktā iekļaut ierobežojošu nosacījumu, ja iestāde pati var lemt par attiecīgā administratīvā akta izdošanu vai tā saturu, noteikts, ka Biķernieku kompleksajai sporta bāzei nacionālās sporta bāzes statuss piešķirts līdz 2011.gada 31.augustam.  Saskaņā ar Administratīvā procesa likuma 85.panta otrās daļas 3.punktu adresātam labvēlīgu tiesisku administratīvo aktu var atcelt tad, ja mainījušies lietas faktiskie vai tiesiskie apstākļi, kuriem pastāvot administratīvā akta izdošanas brīdī iestāde varētu šādu administratīvo aktu neizdot. Biedrība „Latvijas Automobiļu federācija” kā Starptautiskās Automobiļu federācijas (FIA) biedrs un kā atzīta nacionālā sporta autoritāte Latvijas Republikas teritorijā (saskaņā ar Starptautiskās Automobiļu federācijas statūtu 4.pantu), 2011.gada 11.jūlija vēstulē Nr.151/11 apliecina Biķernieku kompleksās sporta bāzes piemērotību Eiropas čempionātu, to posmu, kausu izcīņu un kvalifikācijas sacensību rīkošanai. Ņemot vērā to, ka ir mainījušies (vairs nepastāv) faktiskie apstākļi, kas bija par pamatu izdot rīkojumu ar ierobežojošu nosacījumu, kā arī lai nodrošinātu nacionālās sporta bāzes darbības nepārtrauktību un nacionālās sporta bāzes statusa saglabāšanu pēc 2011.gada 31.augusta, jāatceļ Ministru kabineta 2010.gada 30.decembra rīkojums Nr.790 „Par nacionālās sporta bāzes statusa piešķiršanu Biķernieku kompleksajai sporta bāzei ” daļā, kurā nacionālās sporta bāzes statuss piešķirts ar ierobežojošu nosacījumu – līdz 2011.gada 31.augustam. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Rīkojuma projekts paredz atcelt Ministru kabineta 2010.gada 30.decembra rīkojumu Nr. 790 „Par nacionālās sporta bāzes statusa piešķiršanu Biķernieku kompleksajai sporta bāzei ” daļā par nacionālās sporta bāzes statusa piešķiršanu ar ierobežojošu nosacījumu – līdz 2011.gada 31.augustam, pamatojoties uz iepriekšminētajiem faktiskajiem apstākļiem, kas ir mainījušies pēc Ministru kabineta 2010.gada 30.decembra rīkojuma Nr. 790 „Par nacionālās sporta bāzes statusa piešķiršanu Biķernieku kompleksajai sporta bāzei” pieņemšanas. |
| 5. | Projekta izstrādē iesaistītās institūcijas | Izglītības un zinātnes ministrija |
| 6. | Iemesli, kādēļ netika nodrošināta sabiedrības līdzdalība | Tiesību akta projekts saistīts ar iepriekš administratīvajā aktā ietverta ierobežojoša nosacījuma atcelšanu, jo sporta bāzei nacionālās sporta bāzes statuss tiks piešķirts uz nenoteiktu laiku. Jautājums neparedz ieviest tādas izmaiņas, kas varētu nelabvēlīgi ietekmēt sabiedrības intereses.Vienlaikus atzīmējams, ka par sabiedrības līdzdalības veidu var uzskatīt biedrības „Latvijas Automobiļu federācija” 2011.gada 11.jūlija vēstuli Nr.151/11. |
| 7. | Cita informācija |  Rīkojuma projekts attiecas uz tūrisma, sporta un brīvā laika politiku.Ņemot vērā to, ka šai sporta bāzei nacionālās sporta bāzes statuss ir piešķirts līdz 2011.gada 31.augustam saskaņā ar Ministru kabineta 2010.gada 30.decembra rīkojumu Nr. Nr. 790 „Par nacionālās sporta bāzes statusa piešķiršanu Biķernieku kompleksajai sporta bāzei”, nekustamā īpašuma īpašniekam līdz ar rīkojuma spēkā stāšanos jauni pienākumi sporta bāzes sastāvā esošo ēku (būvju) vai ar minētajām ēkām (būvēm) saistīto zemju īpašniekiem uzlikti netiek un jaunas tiesības piešķirtas netiek.Nacionālās sporta bāzes īpašniekam no Likuma 5.panta pirmās daļas izriet pienākums nodrošināt nacionālās sporta bāzes nepārtrauktu atbilstību noteiktajiem nosacījumiem. Par vienīgo ierobežojumu varētu tikt uzskatīts Likuma 9.pantā nacionālās sporta bāzes īpašniekam uzliktais paziņošanas pienākums par rīcību ar nacionālās sporta bāzes sastāvā esošo nekustamo īpašumu, proti – ja nacionālo sporta bāzi veidojošais nekustamais īpašums ir sadalīts (arī ja no tā tiek atdalīta kāda atsevišķa daļa), atsavināts vai apgrūtināts ar lietu tiesībām normatīvajos aktos noteiktajā kārtībā, sporta bāzes īpašniekam ir pienākums 30 dienu laikā pēc attiecīgā darījuma noslēgšanas (nekustamā īpašuma sadales gadījumā – pēc attiecīgu izmaiņu izdarīšanas Nekustamā īpašuma valsts kadastrā) par to rakstveidā paziņot Izglītības un zinātnes ministrijai. Savukārt pie nacionālās sporta bāzes īpašnieka tiesībām var pieminēt faktu, ka saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai. |

Anotācijas II sadaļa – Rīkojuma projekts šo jomu neskar.

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** |  **2011.gads** |  Turpmākie trīs gadi (tūkst. latu) |
| **2012.** | **2013.** | **2014.** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 0 |     0 | *Nav attiecināms* | *Nav attiecināms* | *Nav attiecināms* |
|  1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 |     0 | *Nav attiecināms* | *Nav attiecināms* | *Nav attiecināms* |
|  1.2. valsts speciālais budžets | 0 |     0 | *Nav attiecināms* | *Nav attiecināms* | *Nav attiecināms* |
|  1.3. pašvaldību budžets | 0 |     0 | *Nav attiecināms* | *Nav attiecināms* | *Nav attiecināms* |
|  2. Budžeta izdevumi: | 0 |     0 | *Nav attiecināms* | *Nav attiecināms* | *Nav attiecināms* |
|  2.1. valsts pamatbudžets | 0 |     0 | *Nav attiecināms* | *Nav attiecināms* | *Nav attiecināms* |
|  2.2. valsts speciālais budžets | 0 |     0 | *Nav attiecināms* | *Nav attiecināms* | *Nav attiecināms* |
|  2.3. pašvaldību budžets | 0 |     0 | *Nav attiecināms* | *Nav attiecināms* | *Nav attiecināms* |
|  3. Finansiālā ietekme: | 0 |     0 | *Nav attiecināms* | *Nav attiecināms* | *Nav attiecināms* |
|  3.1. valsts pamatbudžets | 0 |     0 | *Nav attiecināms* | *Nav attiecināms* | *Nav attiecināms* |
|  3.2. speciālais budžets | 0 |     0 | *Nav attiecināms* | *Nav attiecināms* | *Nav attiecināms* |
|  3.3. pašvaldību budžets | *Nav attiecināms* | *Nav attiecināms* | *Nav attiecināms* | *Nav attiecināms* | *Nav attiecināms* |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |   0 |    |    |    |
|   0 |    |    |    |
|   0 |    |    |    |
|  5. Precizēta finansiālā ietekme: |   |   0 |    |    |    |
|  5.1. valsts pamatbudžets |   0 |    |    |    |
|  5.2. speciālais budžets |   0 |    |    |    |
|  5.3. pašvaldību budžets |    |    |    |    |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Rīkojuma projekts varētu ietekmēt pašvaldības pamatbudžeta ieņēmumu daļu, samazinot pašvaldības budžeta ieņēmumus par nekustamā īpašuma nodokli, jo saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai.Tajā pat laikā, ņemot vērā to, ka Biķernieku kompleksajai sporta bāzei nacionālās sporta bāzes statuss ir piešķirts līdz 2011.gada 31.augustam saskaņā ar Ministru kabineta 2010.gada 30.decembra rīkojumu Nr. 790 „Par nacionālās sporta bāzes statusa piešķiršanu Biķernieku kompleksajai sporta bāzei”, izmaiņas pašvaldības pamatbudžeta ieņēmumu daļā saistībā ar nekustamā īpašuma nodokļa ieņēmumiem nekustamajam īpašumam Sergeja Eizenšteina ielā bez numura un Sergeja Eizenšteina 2, Rīgā neatšķiras no iepriekšējā perioda. |
|  |  |

Anotācijas IV, V, VI sadaļa – Rīkojuma projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Nav attiecināms |
| 2. | Projekta izpildes ietekme uz pārvaldes funkcijām  | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms |
| 6. | Cita informācija | Nav |

Izglītības un zinātnes ministrs R.Broks

Vizē:

Valsts sekretāra vietniece,

valsts sekretāra pienākumu izpildītāja I.Štāle

29.07.2011. 13:27

E.Severs

67047935, edgars.severs@izm.gov.lv